احمد شوقى (نطق مصرى : احمد شوئى) ، اسمه و لقبه بالكامل : على احمد شوقى بك (القاهره، مصر، 1868 - الجيزه، 23 اكتوبر 1932). اتلقب "امير الشعرا". بيعتبر من اشهر الشعرا المصريين و شاعر من احسن الشعرا فى كل العصور. اتولد احمد شوقى فى القاهره سنة1869 لأب شركسي وأم من اصول يونانيه ودخل مدرسه "المبتديان" ولما خلص الثانويه دخل مدرسه الحقوق (كليه الحقوق دلوقتى) وبعدين دخل مدرسه الترجمة. سافر فرنسا فى بعثه على حساب الخديوى توفيق و قعد هناك تلات سنين لغايه ما اخد الشهاده النهائيه و رجع مصر فى 18 يوليو 1893. نفاه الانجليز على اسبانيا سنه 1914 عشان مواقفه الوطنيه و شعره اللى كان بيهاجم بيه الانجليز ويدافع عن حقوق المصريين فى الحريه والاستقلال. فضل فى المنفى لحد سنه 1920 و رجع مصر و اتلقب بأمير الشعراء فى سنه 1927.كان يحب الشعر وبدا و سنه 12 مع فتاه ساندته كثيرا و كان اسمها كوتر إتأثر احمد شوقى بالكتاب الفرنساويين وبالذات موليير و راسين. احمد شوقى كان شعره يعبر عن الاحساس فى اى موضوع , مدح مصر و مدح الرسول و فى السياسه (اللى تسببت فى نفيه) و عن اهميه التعليم و اتكلم عن مشاكل عصره عموما و التاريخ و الرثاء و الغزل و كتب كمان للاطفال و غنت ام كلثوم قصايد دينيه كتبها.